Blaze7451/Wiki-th-20250601 huggingface dataset:
วิลเลียม เจมส์

วิลเลียม เจมส์ (William James; 11 มกราคม ค.ศ. 1842 – 26 สิงหาคม ค.ศ. 1910) เป็นนักปรัชญาและนักจิตวิทยาชาวอเมริกัน และเป็นนักการศึกษาคนแรกที่เปิดสอนหลักสูตรจิตวิทยา ในสหรัฐอเมริกา เจมส์ถือเป็นนักคิดชั้นนำในช่วงปลายศตวรรษที่ 19 หนึ่งในนักปรัชญาที่มีอิทธิพลมากที่สุดของสหรัฐอเมริกาและ "บิดาแห่งจิตวิทยาอเมริกัน"
เจมส์ได้ก่อตั้งสำนักปรัชญาที่เรียกว่า ปฏิบัตินิยม ร่วมกับชาลส์ แซนเดอส์ เพิร์ซ และยังได้รับการยกย่องว่าเป็นหนึ่งในผู้ก่อตั้งจิตวิทยาการหน้าที่ จากข้อมูลใน  Review of General Psychology ที่ตีพิมพ์ในปี ค.ศ. 2002 จัดอันดับเจมส์ให้เป็นนักจิตวิทยาที่มีชื่อเสียงมากที่สุดเป็นอันดับ 14 ของศตวรรษที่ 20 การสำรวจที่ตีพิมพ์ใน American Psychologist ในปี 1991 จัดอันดับชื่อเสียงของเจมส์ไว้ในอันดับที่สอง รองจากวิลเฮ็ล์ม วุนต์ ซึ่งได้รับการยกย่องอย่างกว้างขวางว่าเป็นผู้ก่อตั้งจิตวิทยาเชิงทดลอง เจมส์ยังพัฒนาแนวคิดทางปรัชญาที่เรียกว่า ประสบการณ์นิยมสุดโต่ง

**อ้างอิง**
หมวดหมู่:นักเขียนชาวอเมริกันในคริสต์ศตวรรษที่ 19
หมวดหมู่:บุคคลที่เสียชีวิตในปี พ.ศ. 2453
หมวดหมู่:บุคคลที่เกิดในปี พ.ศ. 2385
หมวดหมู่:นักปรัชญาชาวอเมริกัน
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดลำปาง พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500- จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

**อ้างอิง**
ลำปาง
หมวดหมู่:การเลือกตั้งในจังหวัดลำปาง
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดลำปาง ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500- จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**อ้างอิง**
ลำปาง
หมวดหมู่:การเลือกตั้งในจังหวัดลำปาง
ปรัชญาศาสนา

ปรัชญาศาสนา (philosophy of religion) คือ "การตั้งคำถามเชิงปรัชญาของแก่นหลักและแนวคิดที่เกี่ยวข้องกับประเพณีทางศาสนา" การอภิปรายทางปรัชญาเกี่ยวกับหัวข้อดังกล่าวมีมาตั้งแต่สมัยโบราณและปรากฏในตำราเกี่ยวกับปรัชญายุกแรกเริ่ม สาขานี้เกี่ยวข้องกับสาขาปรัชญาอื่น ๆ มากมาย เช่น อภิปรัชญา ญาณวิทยา ตรรกศาสตร์ จริยธรรม สุนทรียศาสตร์ ปรัชญาภาษา และปรัชญาวิทยาศาสตร์ 
ปรัชญาศาสนามีความแตกต่างจากศาสนปรัชญา (religious philosophy) ตรงที่ปรัชญานี้มุ่งเน้นการอภิปรายคำถามเกี่ยวกับธรรมชาติของศาสนาโดยรวม มากกว่าการตรวจสอบปัญหาที่เกิดจากระบบความเชื่อใดความเชื่อหนึ่งโดยเฉพาะ ปรัชญาศาสนามีความแตกต่างจากเทววิทยาตรงที่ปรัชญาศาสนามุ่งเน้นการตรวจสอบแนวคิดทางศาสนาจากมุมมองวัตถุประสงค์ทางปรัชญา มากกว่าจะพิจารณาจากมุมมองของประเพณีทางศาสนาเฉพาะเจาะจง ปรัชญาศาสนาแตกต่างจากศาสนศึกษาตรงที่ปรัชญาศาสนามุ่งเน้นที่จะประเมินความจริงของโลกทัศน์ทางศาสนา 

**อ้างอิง**
หมวดหมู่:ศาสนศึกษา
หมวดหมู่:ศาสนากับการเมือง
หมวดหมู่:ศาสนา
หมวดหมู่:ปรัชญาแบ่งตามหัวข้อ
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งสมาชิกสภาผู้แทนราษฎรจังหวัดลำปาง กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้ง**

**ดูเพิ่ม**
 จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**อ้างอิง**
ลำปาง
หมวดหมู่:การเลือกตั้งในจังหวัดลำปาง
ปรัชญาประวัติศาสตร์

ปรัชญาประวัติศาสตร์ (philosophy of history) คือการศึกษาเชิงปรัชญาเกี่ยวกับประวัติศาสตร์และสาขาวิชาต่าง ๆ คำนี้คิดขึ้นโดยนักปรัชญาชาวฝรั่งเศส วอลแตร์
ในปรัชญาร่วมสมัย  มีความแตกต่างเกิดขึ้นระหว่างปรัชญาประวัติศาสตร์ เชิงทฤษฎี และปรัชญาประวัติศาสตร์ เชิงวิจารณ์ ซึ่งปัจจุบันเรียกว่า ปรัชญาเชิงวิเคราะห์ 

**อ้างอิง**
หมวดหมู่:ประวัติศาสตร์นิพนธ์
หมวดหมู่:ปรัชญาประวัติศาสตร์
เทคโนโลยีขั้นสูง

ไฟล์:Vinfast's_Electric_Car_Manufacturing_in_Vietnam.jpg|right|thumb|243x243px| โรงงานไฟฟ้าวินฟาสต์ที่ใช้ เทคโนโลยีหุ่นยนต์อุตสาหกรรม ที่เมืองไฮฟอง ประเทศเวียดนาม
เทคโนโลยีชั้นสูง (high technology, high tech หรือ high-tech, advanced tech,exotechnology) คือ เทคโนโลยีที่ล้ำหน้าที่สุด เป็นเทคโนโลยีขั้นสูงสุดที่มีอยู่ สามารถระบุได้ว่าเป็นเทคโนโลยีที่ซับซ้อนที่สุดหรือใหม่ล่าสุดในตลาด ตรงข้ามของเทคโนโลยีชั้นสูงคือ เทคโนโลยีระดับต่ำ ซึ่งหมายถึงเทคโนโลยีแบบเรียบง่าย มักจะเป็นแบบดั้งเดิมหรือเป็นเชิงกล ตัวอย่างเช่น สไลด์รูล เป็นอุปกรณ์คำนวณที่ใช้เทคโนโลยีระดับต่ำ เมื่อเทคโนโลยีขั้นสูงไม่ใช่เทคโนโลยีชั้นสูงอีกต่อไป ก็จะกลายเป็นเทคโนโลยีระดับต่ำ เช่น อิเล็กทรอนิกส์แบบหลอดสุญญากาศ นอกจากนี้เทคโนโลยีชั้นสูงยังมีความเกี่ยวข้องกับแนวคิดของเทคโนโลยีระดับกลาง ซึ่งคือความสมดุลระหว่างเทคโนโลยีระดับต่ำและเทคโนโลยีชั้นสูง เทคโนโลยีระดับกลางอาจเป็นสิ่งที่ผสมผสานประสิทธิภาพและความคล่องตัวของเทคโนโลยีดิจิทัล/อัตโนมัติเข้ากับศักยภาพของเทคโนโลยีระดับต่ำในด้านความเป็นอิสระและความยืดหยุ่น

**อ้างอิง**
หมวดหมู่:การออกแบบ
หมวดหมู่:เทคโนโลยีแบ่งตามประเภท
เกาะรามรี

เกาะรามรี (Ramree Island) หรือ เกาะย่าน-บแย (ရမ်းဗြဲကျွန်း) เป็นเกาะนอกชายฝั่งรัฐยะไข่ ประเทศพม่า เกาะรามรีเป็นเกาะที่ใหญ่ที่สุดบนชายฝั่งยะไข่และใหญ่สุดในประเทศพม่า พื้นที่ของเกาะมีประมาณ km2 ศูนย์กลางประชากรหลักคือรามรี ในภาษาพม่าเกาะนี้เรียกว่าเกาะย่าน-บแย จังหวัดบนเกาะรามรีคือจังหวัดเจาะพยู และเจาะพยู เป็นเมืองใหญ่และเมืองหลักแห่งที่สองของรัฐยะไข่

**ภูมิศาสตร์**
เกาะนี้แยกจากแผ่นดินใหญ่ด้วยช่องแคบคล้ายคลองแคบ ๆ ซึ่งกว้างเฉลี่ย m มีสะพานข้ามช่องแคบเชื่อมเกาะกับชายฝั่งทวีป จุดสูงที่สุดคือ ซิคาตอง ซึ่งเป็นภูเขาสูง m ตั้งอยู่ใกล้ชายฝั่งตะวันตกด้านใต้ของเกาะ บนเกาะมีเนินพุโคลน
ซิคาตองจุดสูงสุดบนเกาะรามรี

**เกาะใกล้เคียง**
 เกาะซะกู เป็นเกาะยาว adj= และกว้าง adj= ตั้งอยู่ทางใต้นอกแหลมเกาะรามรี โดยแยกออกจากเกาะรามรีด้วยช่องแคบกว้าง adj=- เกาะมะจี้ เป็นเกาะขนาดเล็กยาว adj= ตั้งอยู่ทางใต้ห่างจากปลายเกาะซะกู- เกาะชีดูบา ตั้งอยู่ห่างจากชายฝั่งตะวันตกเฉียงใต้ของเกาะรามรีราว km

**ประวัติศาสตร์**
เดิมทีเกาะแห่งนี้เป็นสถานีการค้าของอาณาจักรมเยาะอู้ โดยมีหมู่บ้านชาวประมงกระจายอยู่ทั่วเกาะ ในช่วงสงครามโลกครั้งที่สอง ยุทธการที่เกาะรามรีเกิดขึ้นในเดือนมกราคมและกุมภาพันธ์ พ.ศ. 2488 ซึ่งเป็นส่วนหนึ่งของการรุกคืบกองทัพภาคที่ 14 ของอังกฤษในแนวรบด้านใต้ของพม่าช่วงปี พ.ศ. 2487–88 เมื่อการสู้รบสิ้นสุดลง ทหารญี่ปุ่นถูกบังคับให้เข้าไปในหนองบึงที่อยู่รอบเกาะ และมีการกล่าวอ้างว่าจระเข้น้ำเค็มได้คร่าชีวิตทหารไปราว 400 ราย (หรือ 980 รายจากทั้งหมด มีเพียง 20 รายเท่านั้นที่รอดชีวิตตามรายงานฉบับหนึ่ง) ซึ่งบันทึกสถิติโลกกินเนสส์ระบุว่าเป็น "ภัยพิบัติใหญ่สุดของมนุษย์ที่ประสบเหตุจากสัตว์" อย่างไรก็ตาม ความจริงของเรื่องนี้ยังคงเป็นที่ถกเถียง และข้อเท็จจริงชี้ให้เห็นว่ามีทหารญี่ปุ่นจำนวนน้อยที่เสียชีวิตเพราะจระเข้ ที่ยืนยันได้มีเพียงทหาร 10–15 นายที่ถูกจระเข้ฆ่าตายขณะข้ามแม่น้ำมูใกล้เมืองรามรี ทหารญี่ปุ่นส่วนใหญ่เสียชีวิตด้วยสาเหตุอื่น ๆ อีกมากมาย รวมถึงการขาดน้ำ การจมน้ำ การยิงปืนของอังกฤษ โรคบิด และอาจเสียชีวิตจากฉลามด้วย 
เมืองรามรีเป็นที่พระราชสมภพของ พระเจ้ามหาธัมมตะ กษัตริย์องค์สุดท้ายแห่งอาณาจักรมเยาะอู้

**สัตว์ป่า**
จระเข้น้ำเค็มยังคงเป็นสัตว์ที่พบเห็นได้ทั่วไปแถบเกาะรามรีจนถึงช่วงปี พ.ศ. 2503 นับจากนั้นแถบนี้ก็ไม่เป็นแหล่งอาศัยของจระเข้อีกต่อไป ซึ่งอาจเกิดจากการลักลอบล่า และในช่วงต้นทศวรรษ พ.ศ. 2523 ก็มีหลักฐานที่ชี้ให้เห็นว่ามีเพียงจระเข้ที่ยังคงอยู่อย่างกระจัดกระจายเท่านั้น

**ท่อส่งน้ำมัน**
เกาะรามรียังเป็นที่ตั้งของระบบท่อส่งก๊าซ ซึ่งส่งน้ำมันและก๊าซจากชายฝั่งมหาสมุทรอินเดียไปยังมณฑลยูนนาน ประเทศจีน จากท่าเรือน้ำลึกเมืองเจาะพยู บนเกาะรามรี รัฐยะไข่ น้ำมันจากตะวันออกกลางและก๊าซจากชายฝั่งมหาสมุทรของพม่าจะถูกขนส่งผ่านท่อส่งไปยังจีน ท่อส่งดังกล่าวทำให้จีนพึ่งพาการขนส่งน้ำมันและก๊าซทางทะเลผ่านช่องแคบมะละกา ที่อันตรายน้อยลง และยังช่วยลดระยะเวลาการขนส่งได้ถึงสองสัปดาห์ ค่าธรรมเนียมการขนส่งทางท่อเป็นแหล่งรายได้ของรัฐบาลพม่านอกเหนือจากการขายก๊าซ โดยเริ่มก่อสร้างใน พ.ศ. 2554 ท่อส่งก๊าซส่วนพม่าสร้างเสร็จเมื่อวันที่ 12 มิถุนายน พ.ศ. 2556 และก๊าซเริ่มไหลไปยังจีนเมื่อวันที่ 21 ตุลาคม พ.ศ. 2556 ส่วนท่อส่งน้ำมันสร้างเสร็จในเดือนสิงหาคม พ.ศ. 2557

**อ้างอิง**

**แหล่งข้อมูลอื่น**
 เกาะรามรี-  The Terrible Myth Behind Ramree Island – And The (Maybe) Real Truth 
หมวดหมู่:เกาะในประเทศพม่า
หมวดหมู่:รัฐยะไข่
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2553

หมวดหมู่นี้มีไว้สำหรับบริษัทที่มีการเสนอขายหุ้นครั้งแรกให้แก่สาธารณชนในปี พ.ศ. 
เสนอขายหุ้น
แม่แบบ:หมวดหมู่บริษัทผู้ผลิตยานพาหนะที่ก่อตั้งในปี

บริษัท

บริษัทในหมวดหมู่นี้ประกอบธุรกิจผลิตยานพาหนะทั้งคัน ไม่ว่าจะเป็นรถยนต์ จักรยานยนต์ จักรยาน เรือ รถสกู๊ตเตอร์ เป็นต้น ซึ่งเป็นธุรกิจหลักของบริษัท บริษัทที่ดำเนินธุรกิจขนส่งโดยใช้ยานพาหนะจะถูกจัดอยู่ใน :หมวดหมู่:บริษัทขนส่งที่ก่อตั้งในปี พ.ศ. 
ยานพาหนะ
/
ฉบับร่าง:สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน)

สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) (Gem and Jewelry Institute of Thailand (Public Organization)) เป็นองค์การมหาชน สังกัดกระทรวงพาณิชย์ มีภารกิจในการพัฒนาและส่งเสริมสนับสนุนอุตสาหกรรมอัญมณีและเครื่องประดับให้มีขีดความสามารถในการแข่งขันทางการค้าในเวทีการค้าโลกยิ่งขึ้น

**ประวัติ**
สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) จัดตั้งตามมติคณะรัฐมนตรีเมื่อวันที่ 8 กันยายน พ.ศ. 2541 เป็นองค์กรอิสระภายใต้และความร่วมมือระหว่างภาครัฐบาลและเอกชน การบริหารงานไม่ผูกพันกับกฎระเบียบของราชการกับรัฐวิสาหกิจ และเมื่อมีการตราพระราชบัญญัติองค์การมหาชนบังคับใช้ จึงให้ดำเนินการตามพระราชบัญญัติต่อไป
ต่อมาสถาบันได้ยกฐานะเป็นองค์การมหาชนตามพระราชกฤษฎีกาจัดตั้งสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) พ.ศ. 2546 เมื่อวันที่ 31 ธันวาคม พ.ศ. 2546 ในกำกับดูแลของรัฐมนตรีว่าการกระทรวงพาณิชย์ จนถึงปัจจุบัน

**อำนาจหน้าที่**
สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) มีหน้าที่เสนอนโยบายและแผนการพัฒนาอุตสาหกรรมอัญมณีและเครื่องประดับ วิจัย ตรวจสอบ และออกใบรับรองคุณภาพอัญมณี เครื่องประดับ และโลหะมีค่า ฝึกอบรมเจ้าหน้าที่รัฐ ผู้ประกอบการและผู้สนใจทั่วไปให้เกิดความชำนาญและทักษะเกี่ยวกับอุตสาหกรรมอัญมณีและเครื่องประดับ รวบรวม วิเคราะห์ และสังเคราะห์ข้อมูลและสถิติเพื่อสร้างฐานข้อมูลเกี่ยวกับอุตสาหกรรมอัญมณีและเครื่องประดับ ติดต่อประสานงาน ทำความตกลงและความร่วมมือกับหน่วยงาน หรือองค์การต่าง ๆ ทั้งในและต่างประเทศใสกิจการที่เกี่ยวกับวัตถุประสงค์ของสถาบัน

**หน่วยงานภายใน**
สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) แบ่งส่วนงานออกเป็น 32 ส่วนงาน ดังต่อไปนี้- ส่วนงานตรวจสอบภายใน- ส่วนงานกฎหมาย- งานสื่อสารองค์กร- ฝ่ายตรวจสอบอัญมณีและเครื่องประดับ
** ส่วนตรวจสอบอัญมณีและเครื่องประดับ
** ส่วนพัฒนาเทคนิคขั้นสูง- ฝ่ายตรวจสอบโลหะมีค่า
** ส่วนตรวจสอบโลหะมีค่า
** ส่วนสนับสนุนตรวจสอบ- ฝ่ายวิจัยและพัฒนามาตรฐาน
** ส่วนวิจัยและพัฒนาองค์ความรู้
** ศูนย์ให้คำปรึกษา
** งานพัฒนามาตรฐานและควบคุมคุณภาพ- ฝ่ายบริการวิชาการและพัฒนาผู้ประกอบการ
** ส่วนบริการข้อมูล
** ส่วนฝึกอบรม
** ศูนย์การเรียนรู้ด้านอัญมณีและเครื่องประดับ
** งานพัฒนาศักยภาพผู้ประกอบการ- ฝ่ายพัฒนาธุรกิจ
** ส่วนการตลาด
** ส่วนนิทรรศการและการแสดงสินค้า
** งานสมาชิกสัมพันธ์- ฝ่ายนโยบายและแผน
** ส่วนนโยบายและแผนงบประมาณ
** งานบริการความเสี่ยงและควบคุมภายใน- ฝ่ายบริหาร
** ส่วนทรัพยากรบุคคล
** ส่วนบัญชี
** ส่วนการเงิน
** ส่วนจัดซื้อและพัสดุ
** งานอำนวยการ- ฝ่ายเทคโนโลยีสารสนเทศ

**อ้างอิง**

**แหล่งข้อมูลอื่น**
 สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) ที่เว็บไซต์- สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน)- สถาบันวิจัยและพัฒนาอัญมณีและเครื่องประดับแห่งชาติ (องค์การมหาชน)
แม่แบบ:หมวดหมู่บริษัทขนส่งที่ก่อตั้งในปี

บริษัทขนส่งที่ก่อตั้งในปี พ.ศ. 
บริษัทขนส่งคือบริษัทที่ดำเนินกิจการด้านการขนส่ง ซึ่งรวมถึงผู้ประกอบการสายรถประจำทาง สายการบิน รถไฟ บริษัทเดินเรือ และอื่น ๆ หมวดหมู่นี้ไม่รวมถึงบริษัทที่มีธุรกิจหลักคือการผลิตยานพาหนะหรือโครงสร้างพื้นฐานด้านการขนส่ง บริษัทเหล่านั้นจัดอยู่ใน :หมวดหมู่:บริษัทผู้ผลิตที่ก่อตั้งในปี พ.ศ.  หมวดหมู่ย่อยของหมวดหมู่นี้หรือหมวดหมู่อื่นที่เกี่ยวข้องกับวิศวกรรมโยธา
หมวดหมู่:บริษัทที่ก่อตั้งในปี พ.ศ. 
/Companies established
ฉบับร่าง:สถาบันส่งเสริมศิลปหัตถกรรมไทย (องค์การมหาชน)

สถาบันส่งเสริมศิลปหัตถกรรมไทย (องค์การมหาชน) (Sustainable Arts and Crafts Institute of Thailand (Public Organization)) เป็นองค์การมหาชน สังกัดกระทรวงพาณิชย์ มีภารกิจส่งเสริมสนับสนุนและพัฒนางานผลิตภัณฑ์ศิลปหัตถกรรมพื้นบ้านของไทย รวมทั้งสนับสนุนด้านการตลาด การขยายตลาดทั้งในและต่างประเทศ การอนุรักษ์และพัฒนาผลิตภัณฑ์ศิลปหัตถกรรมพื้นบ้านสู่ความเป็นเลิศและเป็นที่รู้จักแพร่หลาย ทั้งในประเทศและต่างประเทศ

**ประวัติ**
สถาบันส่งเสริมศิลปหัตถกรรมไทย (องค์การมหาชน) จัดตั้งตามพระราชกฤษฎีกาจัดตั้งศูนย์ส่งเสริมศิลปาชีพระหว่างประเทศ (องค์การมหาชน) พ.ศ. 2546 เมื่อวันที่ 1 พฤศจิกายน พ.ศ. 2546 ในชื่อ ศูนย์ส่งเสริมศิลปาชีพระหว่างประเทศ (องค์การมหาชน) หรือ ศ.ศ.ป. โดยมีวัตถุประสงค์ในการส่งเสริม สนับสนุนให้มีการประกอบอาชีพผสมผสานเพื่อเสริมสร้างผลิตภัณฑ์ศิลปหัตถกรรมพื้นบ้านตามโครงการส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และส่งเสริมสนับสนุนด้านการตลาดสำหรับผลิตภัณฑ์ดังกล่าวทั้งในประเทศและต่างประเทศ
ต่อมามีการตราพระราชกฤษฎีกาจัดตั้งสถาบันส่งเสริมศิลปหัตถกรรมไทย (องค์การมหาชน) พ.ศ. 2564 หรือ สศท. มีผลบังคับใช้ตามกฎหมายเมื่อวันที่ 14 กรกฎาคม พ.ศ. 2564 ทำให้ศูนย์ส่งเสริมศิลปาชีพระหว่างประเทศ (องค์การมหาชน) เปลี่ยนชื่อเป็น สถาบันส่งเสริมศิลปหัตถกรรมไทย (องค์การมหาชน) จนถึงปัจจุบัน

**อำนาจหน้าที่**
สถาบันส่งเสริมศิลปหัตถกรรมไทย (องค์การมหาชน) มีหน้าที่จัดให้มีการแสดง การประกวด หรือการจำหน่ายศิลปหัตถกรรมไทยทั้งในประเทศและต่างประเทศ จัดให้มีและบริหารแพลตฟอร์มอิเล็กทรอนิกส์เพื่อส่งเสริมการซื้อขายผลิตภัณฑ์ศิลปหัตถกรรมไทย จัดให้มีและให้ทุนเพื่อส่งเสริมและสนับสนุนศิลปหัตถกรรมไทย ทำความตกลงและร่วมมือกับหน่วยงานภาครัฐและเอกชนทั้งในประเทศและต่างประเทศหรือองค์การระหว่างประเทศ ในกิจการที่เกี่ยวกับวัตถุประสงค์ของสถาบัน เข้าร่วมทุนกับบุคคลหรือนิติบุคคลอื่นในกิจการที่เกี่ยวกับวัตถุประสงค์ของสถาบัน ถือหุ้นหรือเข้าเป็นหุ้นส่วนในกิจการของนิติบุคคลอื่นเพื่อส่งเสริมกิจการที่เกี่ยวกับวัตถุประสงค์ของสถาบัน โดยต้องไม่มีวัตถุประสงค์หลักในการมุ่งแสวงหากำไร

**หน่วยงานภายใน**
สถาบันส่งเสริมศิลปหัตถกรรมไทย (องค์การมหาชน) แบ่งหน่วยงานออกเป็น 10 หน่วยงาน ดังต่อไปนี้- ฝ่ายกฎหมาย- ฝ่ายกฎหมายและทรัพย์สินทางปัญญา- ฝ่ายทรัพยากรบุคคล- ฝ่ายตรวจสอบภายใน- สำนักส่งเสริมคุณค่าหัตถศิลป์- สำนักวิจัยและพัฒนาผลิตภัณฑ์ศิลปหัตถกรรม- สำนักส่งเสริมและพัฒนาการตลาด- สำนักสื่อสารภาพลักษณ์และจัดการวัฒนธรรมศิลปหัตถกรรม- สำนักยุทธศาสตร์และวิเทศสัมพันธ์- สำนักอำนวยการกลาง

**อ้างอิง**

**แหล่งข้อมูลอื่น**
 สถาบันส่งเสริมศิลปหัตถกรรมไทย (องค์การมหาชน) ที่เว็บไซต์- สถาบันส่งเสริมศิลปหัตถกรรมไทย (องค์การมหาชน)
เกเซ็ง โชโจะ โตะ อิบุงกะ โคริว

เป็นซีรีส์มังงะญี่ปุ่นโดย Hirokazu Yasuhara เริ่มเผยแพร่ทางออนไลน์ผ่านทาง ทวิตเตอร์ และ พิซิฟ ในเดือนธันวาคม พ.ศ. 2562 จากนั้นจึงได้รับการเผยแพร่โดย ฟูจิมิโชโบ บนเว็บไซต์ Niconico Seiga ภายใต้แบรนด์ DraDra Sharp ตั้งแต่เดือนพฤษภาคม พ.ศ. 2563 และรวบรวมเป็นเล่มทังโกบง จำนวน 9 เล่ม ซีรีส์อนิเมะโทรทัศน์ที่ผลิตโดยสตูดิโอโนแมด มีกำหนดออกอากาศในเดือนกรกฎาคม พ.ศ. 2568

**ตัวละคร**
Rirī Beikā
voiced by|นาโอะ โทยามะ (PV), ซัลลี อามากิ (อนิเมะ)
Kusakabe Renji
voiced by|โชยะ ชิบะ (อนิเมะ)
Kusakabe Aoi
เรโอ โอซาไน
Kaga Karin
voiced by|อาซากิ ยูอิกาวะ
Katsuragi Hotaru
voiced by|คาโอริ อิชิฮาระ
Mochizuki Momoko
voiced by|อาอิ คายาโนะ

**สื่อ**

**มังงะ**
เขียนและวาดภาพโดย Hirokazu Yasuhara, เกเซ็ง โชโจะ โตะ อิบุงกะ โคริว เริ่มเผยแพร่ทางออนไลน์ผ่านทาง ทวิตเตอร์ และบัญชี พิซิฟ ของผู้เขียนเมื่อวันที่ 22 ธันวาคม พ.ศ. 2562 ต่อมาถูกซื้อลิขสิทธิ์โดย ฟูจิมิโชโบ และเริ่มเผยแพร่บนเว็บไซต์ Niconico Seiga ภายใต้แบรนด์ DraDra Sharp เมื่อวันที่ 15 พฤษภาคม พ.ศ. 2563 บทต่าง ๆ ในซีรีส์ได้รับการรวบรวมเป็นเล่มทังโกบง 9 เล่ม ณ เดือนกรกฎาคม พ.ศ. 2567

**อนิเมะ**
มีการประกาศสร้างเป็นอนิเมะเมื่อวันที่ 29 สิงหาคม พ.ศ. 2567 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอโนแมด และกำกับโดย Toshihiro Kikuchi, เขียนบทโดย Yasunori Yamada, ออกแบบตัวละครโดย Rikiya Okano, และเพลงประกอบโดย Takurō Iga โดยมีกำหนดออกอากาศในวันที่ 6 กรกฎาคม พ.ศ. 2568 ทางเอที-เอ็กซ์ และเครื่อข่ายอื่น ๆ

**อื่น ๆ**
เพื่อเป็นการเฉลิมฉลองการเปิดตัวซีรีส์เล่มที่ 2 จึงมีการเผยแพร่วิดีโอโปรโมตบนช่องยูทูบ ของ Kadokawa Corporation เมื่อวันที่ 8 กรกฎาคม พ.ศ. 2564 วิดีโอโปรโมตนำเสนอการแสดงของ นาโอะ โทยามะ ในบทบาท ลิลี่

**อ้างอิง**

**แหล่งข้อมูลอื่น**
 เว็บไซต์ทางการมังงะ ที่ ComicWalker ja- เว็บไซต์ทางการมังงะ ที่ Niconico Seiga ja- เว็บไซต์ทางการอนิเมะ ja- 33432
หมวดหมู่:งานที่เกี่ยวข้องกับวิดีโอเกม
หมวดหมู่:เว็บคอมิกญี่ปุ่น
หมวดหมู่:เว็บคอมิกที่ได้รับการตีพิมพ์
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ซีรีส์อนิเมะที่สร้างจากมังงะ
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
คุณหนูผู้ได้รับพรจากเทพกอริลลาและใคร ๆ ในกองอัศวินหลวงก็ต่างเอ็นดู

เป็นซีรีส์เว็บโนเวลญี่ปุ่นที่เขียนโดยชิโรฮิ ได้รับการตีพิมพ์เป็นตอนในออนไลน์ตั้งแต่เดือนสิงหาคม พ.ศ. 2563 จนถึงเดือนสิงหาคม พ.ศ. 2564 บนเว็บไซต์โชเซ็ตสึกะ นิ นาโรและยังไม่มีการตีพิมพ์นวนิยายชุดนี้เป็นเล่มเลย การดัดแปลงเป็นมังงะที่วาดภาพประกอบโดยมิกะ คามิซุ ได้รับการตีพิมพ์เป็นตอนออนไลน์บนเว็บไซต์ ComicWalker ของคาโดกาวะ คอร์ปอเรชั่นตั้งแต่เดือนสิงหาคม พ.ศ. 2564 และมีการรวบรวมตีพิมพ์เป็นเล่ม(ทังโกบง) จำนวน 6 เล่ม ซีรีส์อนิเมะทางโทรทัศน์ที่ผลิตโดยสตูดิโอคาชิการาซุ เริ่มออกอากาศในเดือนเมษายน พ.ศ. 2568

**ตัวละคร**
Sofia Rīrā
Voiced by|คันนะ นากามูระ
Rui Sukāreru
Voiced by|ทาเกโอะ โอตสึกะ
Aizakku Shīan
Voiced by|เรจิ คาวาชิมะ
Edi Feresu
Voiced by|ทากุมะ นางัตสึกะ

**สื่อ**

**เว็บโนเวล**
คุณหนูผู้ได้รับพรจากเทพกอริลลาและใครๆในกองอัศวินหลวงก็ต่างเอ็นดูเขียนโดยชิโรฮิ ได้รับการการตีพิมพ์เป็นเว็บโนเวลบนเว็บไซต์โชเซ็ตสึกะ นิ นาโรตั้งแต่วันที่ 10 สิงหาคม พ.ศ. 2563 จนถึง 23 สิงหาคม พ.ศ. 2564 ยังไม่ได้รับการตีพิมพ์และเผยแพร่เรื่องนี้ในรูปแบบเป็นรูปเล่ม

**มังงะ**
การดัดแปลงเป็นมังงะที่วาดภาพโดยมิกะ คามิซุ ได้เริ่มลงพิมพ์เป็นตอนในเว็บไซต์ ComicWalker ของคาโดกาวะ คอร์ปอเรชั่นเมื่อวันที่ 8 สิงหาคม พ.ศ. 2564 ตอนต่างๆ ได้รับการรวบรวมตีพิมพ์เป็นเล่ม(ทังโกบง) จำนวน 6 เล่ม ณ เดือนธันวาคม พ.ศ. 2567

**อนิเมะ**
มีการประกาศสร้างเป็นซีรีส์อนิเมะทางโทรทัศน์เนื่องในวันกอริลลาโลกในวันที่ 24 กันยายน พ.ศ. 2567 ซีรีส์นี้ผลิตโดยสตูดิโอคาชิการาซุ และกำกับโดยฟุมิโตชิ โออิซากิ เขียนบทโดยฮิโตมิ อามามิยะ ออกแบบตัวละครโดยซาคาเอะ ชิบูยะ และเพลงประกอบที่แต่งโดยยาโยอิ ทาเทอิชิ เริ่มออกอากาศในวันที่ 6 เมษายน พ.ศ. 2568 บนช่องเอที-เอ็กซ์และช่องอื่น ๆ ในเครือข่าย เพลงเปิดของเรื่องคือ Illuminate ร้องโดยชูโงะ นากามูระ ในขณะที่เพลงปิดของเรื่องคือ Serendipity ร้องโดยเมงุมิ โองาตะ 

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
เว็บโนเวล ที่โชเซ็ตสึกะ นิ นาโร ja
*เว็บไซต์อย่างเป็นทางการของมังงะ ja
*เว็บไซต์อย่างเป็นทางการของอนิเมะ ja
*33617
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะและมังงะที่สร้างจากนวนิยาย
หมวดหมู่:เอ็นคอเรจฟิมส์
หมวดหมู่:การ์ตูนญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวโชโจะ
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
วันเดอร์แมน

วันเดอร์แมน (ไซมอน วิลเลียมส์) (Wonder Man, Simon Williams) เป็นตัวละครที่ปรากฏในหนังสือการ์ตูนอเมริกันที่ตีพิมพ์โดย มาร์เวลคอมิกส์ สร้างโดยนักเขียน สแตน ลี และศิลปิน แจ็ก เคอร์บีและดอน เฮ็ก ปรากฏตัวครั้งแรกใน ดิอเวนเจอร์ส #9 (ตุลาคม 1964) ตัวละครเปิดตัวในตอนแรกว่าเป็น ตัวร้ายที่มีพลังพิเศษที่เต็มไปด้วยพลังงาน "ไอออน" ได้ต่อสู้กับอเวนเจอร์ส และหลังจากเหตุการณ์ต่าง ๆ มากมาย ก็ได้กลับมาเกิดใหม่อีกครั้งเป็น ซูเปอร์ฮีโร และเข้าร่วมทีมที่เขาต่อสู้ด้วยในตอนแรก
วิลเลียมส์จะเปิดตัวในรูปแบบคนแสดงครั้งแรกในละครชุด วันเดอร์แมน บนดิสนีย์+ แสดงโดย ยาห์ยา อับดุล-มาทีน ที่ 2 และดำเนินเรื่องอยู่ในจักรวาลภาพยนตร์มาร์เวล

**อ้างอิง**

**แหล่งข้อมูลอื่น**
  วันเดอร์แมน ที่มาร์เวล.คอม- title=วันเดอร์แมน
หมวดหมู่:ซูเปอร์ฮีโร่ในมาร์เวลคอมิกส์
หมวดหมู่:ตัวละครในอเวนเจอร์ส (หนังสือการ์ตูน)
บรรพบุรุษร่วมกันสุดท้ายของกอริลลา–มนุษย์

บรรพบุรุษร่วมกันสุดท้ายของกอริลลา–มนุษย์ (gorilla–human last common ancestor ย่อเป็น GHLCA, GLCA หรือ G/H LCA) เป็นสัตว์ชนิดสุดท้ายระหว่างเผ่า Hominini กับ Gorillini (เช่นบรรพบุรุษร่วมกันสุดท้ายของชิมแปนซี–มนุษย์ในด้านหนึ่งกับกอริลลาในอีกด้าน) ที่มีบรรพบุรุษร่วมกัน โดยประมาณการว่ามีชีวิตอยู่เมื่อ 8 – 10 ล้านปีก่อน (TGHLCA) ในสมัยไมโอซีนตอนปลาย
การค้นพบฟอสซิลของ Nakalipithecus nakayamai มีอายุใกล้เคียงกับ GHLCA มากที่สุด

**อ้างอิง**

**ดูเพิ่ม**
 บรรพบุรุษร่วมกันสุดท้ายของชะนี–มนุษย์- ประวัติอนุกรมวิธานวงศ์ลิงใหญ่- รายการซากดึกดำบรรพ์สายพันธุ์มนุษย์ (พร้อมภาพ)- บรรพบุรุษร่วมกันสุดท้ายของอุรังอุตัง–มนุษย์
เจดีย์สันติภาพโลก

เจดีย์สันติภาพโลก
เจดีย์สันติภาพโลก (sekai heiwa pagoda) หรือ เจดีย์กาบาเอ (ကမ္ဘာအေးစေတီတော်; ) ตั้งอยู่บนเขาข้างสวนสาธารณะเมการิในอุทยานแห่งชาติเซโตะไนไก ในเขตโมจิ เมืองคิตะคิวชู จังหวัดฟุกุโอกะ เป็นวัดที่สร้างขึ้นเพื่อรำลึกถึงผู้เสียชีวิตในสงครามโลกครั้งที่สองที่ออกเดินทางจากท่าเรือโมจิไปเพื่อทำสงคราม ถือเป็นเจดีย์แบบพม่าเพียงแห่งเดียวในประเทศญี่ปุ่นที่ได้รับการยอมรับอย่างเป็นทางการจากชุมชนชาวพุทธและรัฐบาลพม่า

**ภาพรวม**
ท่าเรือโมจิในเขตโมจิของเมืองคิตะคิวชู จังหวัดฟุกุโอกะ เป็นท่าเรือที่ได้ทำการส่งทหารกว่า 2 ล้านคนไปยังแนวรบด้านใต้ ซึ่งรวมถึงในประเทศพม่าด้วย ในระหว่างสงครามโลกครั้งที่สอง
ในปี 1958 เจดีย์นี้ได้ถูกสร้างขึ้นด้วยเงินทุนจากสมาคมพุทธศาสนาพม่า เพื่อเป็นที่รำลึกถึงดวงวิญญาณของผู้เสียชีวิตในช่วงสงครามโลกครั้งที่สอง มีพระสงฆ์ที่ส่งมาจากสมาคมพุทธพม่าประทับอยู่ในเจดีย์ และนอกเหนือจากการสวดภาวนาเพื่อผู้เสียชีวิตจากสงครามแล้ว ยังภาวนาถึงสัมพันธ์อันดีระหว่างญี่ปุ่นกับพม่า การแลกเปลี่ยนทางพุทธศาสนา และสันติภาพของโลกใบนี้
เจดีย์แห่งนี้ได้รับการสร้างให้มีลักษณะคล้ายคลึงกับเจดีย์ที่มีชื่อเดียวกัน คือ เจดีย์กาบาเอ ในเมืองย่างกุ้ง เมืองหลวงของประเทศพม่าในขณะนั้น
อิสเซย์ สึซึกิ ประธานคนแรกของสมาคมพุทธศาสนานิกายเถรวาทแห่งญี่ปุ่น และ วิมาลา อิโนอุเอะ ศาสตราจารย์ด้านวรรณคดีที่มหาวิทยาลัยโคยาซัง ได้เคยมาปฏิบัติธรรมที่เจดีย์สันติภาพโลกแห่งนี้
เจดีย์นี้ได้รับได้รับการยอมรับจากสำนักงานกิจการวัฒนธรรมให้เป็นทรัพย์สินทางวัฒนธรรม
ในเดือนกรกฎาคม 2020 สภากิจการวัฒนธรรมแห่งชาติได้ยื่นรายงานต่อรัฐมนตรีว่าการกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี เพื่อให้เจดีย์สันติภาพโลกได้รับการจดทะเบียนเป็นทรัพย์สินทางวัฒนธรรมที่จับต้องได้ของประเทศญี่ปุ่น

**ข้อมูลพื้นฐาน**
 เวลาทำการ 6.00-18.00 น.- เจดีย์สูง 27 เมตร เส้นผ่านศูนย์กลาง 13 เมตร

**การเดินทาง**
 ใช้เวลาประมาณ 10 นาทีโดยรถยนต์จากสถานีรถไฟโมจิโก ของ JR คิวชู

**อ้างอิง**
หมวดหมู่:เจดีย์
หมวดหมู่:ศาสนาพุทธในประเทศพม่า
หมวดหมู่:หอคอยในประเทศญี่ปุ่น
เจดีย์กาบาเอ (แก้ความกำกวม)

เจดีย์กาบาเอ หรือ กาบาเอเซดีตอ (ကမ္ဘာအေးစေတီတော်, แปลว่า "เจดีย์สันติภาพโลก") อาจหมายถึง- เจดีย์กาบาเอ - ในเมืองย่างกุ้งของประเทศพม่า- เจดีย์สันติภาพโลก - เจดีย์แบบพม่าในเมืองคิตะคิวชูของประเทศญี่ปุ่น
พระราชพิธีรัชดาภิเษกในสมเด็จพระราชินีนาถเอลิซาเบธที่ 2

พระราชพิธีรัชดาภิเษกในสมเด็จพระราชินีนาถเอลิซาเบธที่ 2 (Silver Jubilee of Elizabeth II) เป็นงานฉลองสิริราชสมบัติครบ 25 ปีของสมเด็จพระราชินีนาถเอลิซาเบธที่ 2 ตรงกับวันที่ 6 กุมภาพันธ์ พ.ศ. 2520 มีการจัดงานเฉลิมฉลองอย่างยิ่งใหญ่ด้วยการจัดงานเลี้ยงและขบวนพาเหรดทั่วทั้งสหราชอาณาจักรและเครือจักรภพตลอดปี พ.ศ. 2520 โดยมีการเฉลิมฉลองปิดท้ายในเดือนมิถุนายนด้วย “วันฉลองสิริราชสมบัติ” ซึ่งจัดขึ้นให้ตรงกับวันคล้ายวันเสด็จพระราชสมภพอย่างเป็นทางการของพระองค์ งานฉลองสิริราชสมบัติดังกล่าวยังได้รับการเฉลิมฉลองด้วยการจัดพิธีทางศาสนาในโบสถ์ทั่วประเทศในวันที่ 6 กุมภาพันธ์ พ.ศ. 2520 และต่อเนื่องไปตลอดเดือนนั้น ในเดือนมีนาคม เริ่มมีการเตรียมจัดงานเลี้ยงฉลองขนาดใหญ่ในทุกเมืองสำคัญของสหราชอาณาจักร รวมถึงงานเลี้ยงขนาดเล็กในแต่ละชุมชนทั่วประเทศ

**อ้างอิง**
หมวดหมู่:สมเด็จพระราชินีนาถเอลิซาเบธที่ 2 แห่งสหราชอาณาจักร
หมวดหมู่:เหตุการณ์ในเดือนกุมภาพันธ์
หมวดหมู่:พ.ศ. 2520
หมวดหมู่:พระราชพิธีฉลองสิริราชสมบัติ
หมวดหมู่:บริษัทอสังหาริมทรัพย์ที่ก่อตั้งในปี พ.ศ. 2506

หมวดหมู่:บริษัทอสังหาริมทรัพย์ที่ก่อตั้งในคริสต์ศตวรรษที่ 20
หมวดหมู่:บริษัทให้บริการทางธุรกิจที่ก่อตั้งเมื่อปี พ.ศ. 2506
หมวดหมู่:บริษัทอสังหาริมทรัพย์แบ่งตามปีที่ก่อตั้ง
มิตสึโฮะ คัมเบะ

มิตสึโฮะ คัมเบะ (Kanbe Mitsuho, เกิด 13 กันยายน 1996) เป็นนักพากย์ชาวญี่ปุ่น เกิดที่จังหวัดเฮียวโงะ สังกัดสำนักงานโอซาวะ เป็นสมาชิกคนหนึ่งของวงนักพากย์ NOW ON AIR

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2539
หมวดหมู่:บุคคลจากจังหวัดเฮียวโงะ
หมวดหมู่:นักพากย์หญิงชาวญี่ปุ่น
ภาษาโมโรรี

ภาษาโมโรรี (Morori, Marori, Moaraeri, Moraori, Morari) เป็นภาษาปาปัวสาขาโกโลปมในตระกูลภาษาทรานส์–นิวกินี โดยแยกจากภาษากลุ่มโกโลปมอื่น ๆ ผ่านกลุ่มภาษามารินด์ที่เข้ารุกล้ำ ผู้พูดทั้งหมดใช้ภาษามลายูปาปัวหรือภาษาอินโดนีเซียเป็นภาษาที่สอง และหลายคนรู้ภาษามารินด์

ภาษาโมโรรีมีผู้พูดในกัมปุงวาซูร์ที่มีประชากรทั้งหมด 413 คน (98 ครัวเรือน) ใน ค.ศ. 2010 และชาวมาโรรี 119 คน (52 ครัวเรือน)

**คำศัพท์**
รายการคำศัพท์พื้นฐานข้างล่างนำมาจาก Voorhoeve (1975), ตามที่อ้างไว้ในฐานข้อมูลทรานส์-นิวกินี:



**อ่านเพิ่ม**
Gebze, Wilhelmus and Mark Donohue. 1998. Kamus Kecil Bahasa Moraori. Marori picture dictionary: Distributed in Wasur, Papua.


**อ้างอิง**
Arka, I Wayan. 2012. Projecting morphology and agreement in Marori, an isolate of southern New Guinea. In Nicholas Evans and Marian Klamer (eds.), Melanesian Languages on the Edge of Asia: Challenges for the 21st Century, 150-173. Honolulu: University of Hawaii Press.


**แหล่งข้อมูลอื่น**
 ELAR Collection:  The Endangered Papuan Languages of Merauke-Indonesia: ethnobiological and linguistic documentation deposited by I Wayan Arka
รูอินอาร์ม

รูอินอาร์ม (italic=yes; คาตากานะ: ルインアーム) เป็นวิดีโอเกมแอ็กชันเล่นตามบทบาทที่วางจำหน่ายเฉพาะในประเทศญี่ปุ่นเมื่อ ค.ศ. 1995 สำหรับเครื่องซูเปอร์แฟมิคอม

**การตอบรับ**
เมื่อวางจำหน่าย นิตยสารแฟมิซือให้คะแนนเกมนี้ 22 คะแนน จากคะแนนเต็ม 40 คะแนน

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2538
หมวดหมู่:วิดีโอเกมแอ็กชันเล่นตามบทบาท
หมวดหมู่:เกมจากค่ายบันได
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:วิดีโอเกมเล่นตามบทบาท
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
กลุ่มเกาะลูคายัน

กลุ่มเกาะลูคายัน (Lucayan Archipelago) หรือที่เรียกอีกอย่างว่า กลุ่มเกาะบาฮามาส (Bahamian Archipelago) เป็นกลุ่มเกาะที่ประกอบด้วยเครือรัฐบาฮามาสและหมู่เกาะเติกส์และเคคอส ดินแดนโพ้นทะเลของบริเตน กลุ่มเกาะนี้ตั้งอยู่ทางตะวันตกของมหาสมุทรแอตแลนติกเหนือทางตอนเหนือของประเทศคิวบาและหมู่เกาะแอนทิลลีส และทางตะวันออกและตะวันออกเฉียงใต้ของรัฐฟลอริดา
วิลเลียม คีแกน เขียนว่า "หากมองข้ามการพิจารณาทางการเมืองสมัยใหม่ หมู่เกาะเหล่านี้ก็รวมตัวกันเป็นกลุ่มเกาะเดียวที่มีรากฐานทางธรณีวิทยา นิเวศวิทยา และวัฒนธรรมร่วมกัน" แม้ว่าจะเป็นส่วนหนึ่งของหมู่เกาะเวสต์อินดีส แต่กลุ่มเกาะลูคายันก็ไม่ได้ตั้งอยู่ในทะเลแคริบเบียน
หมวดหมู่:กลุ่มเกาะนานาชาติ
หมวดหมู่:กลุ่มเกาะในมหาสมุทรแอตแลนติก
ลีเวิร์ดแอนทิลลีส

ที่ตั้งในเลสเซอร์แอนทิลลีส
ลีเวิร์ดแอนทิลลีส  (Leeward Antilles; Benedenwindse Eilanden; islas de Sotavento) เป็นห่วงโซ่ของหมู่เกาะในทะเลแคริบเบียน เป็นส่วนหนึ่งของหมู่เกาะทางใต้ของเลสเซอร์แอนทิลลีส หมู่เกาะอยู่เลียบตามแนวชายฝั่งตะวันออกเฉียงใต้ของทะเลแคริบเบียน ทางตอนเหนือของชายฝั่งเวเนซุเอลาของทวีปอเมริกาใต้  ลีเวิร์ดแอนทิลลีส อยู่ในกลุ่มเลสเซอร์แอนทิลลีส แต่มีอีกแห่งที่ชื่อ หมู่เกาะลีเวิร์ด (ซึ่งอยู่ในเลสเซอร์แอนทิลลีสเช่นกัน) ทางตะวันออกเฉียงเหนือ
ลีเวิร์ดแอนติลลีสเป็นหมู่เกาะรูปโค้ง ซึ่งขาดกิจกรรมภูเขาไฟเป็นส่วนใหญ่ เกิดขึ้นตามขอบด้านใต้ที่ผิดรูปของแผ่นเปลือกโลกแคริบเบียน และเกิดขึ้นจาก การมุดตัวของแผ่นเปลือกโลกใต้แผ่นเปลือกโลกอเมริกาใต้ การศึกษาเมื่อเร็ว ๆ นี้ บ่งชี้ว่าลีเวิร์ดแอนทิลลีสกำลังผนวกเข้ากับทวีปอเมริกาใต้
หมวดหมู่:เลสเซอร์แอนทิลลีส
บิเอเกส

บิเอเกส (Vieques) เป็นเกาะ เมือง และเทศบาล ของปวยร์โตรีโก และร่วมกับกูเลบรา เป็นส่วนหนึ่งของหมู่เกาะเวอร์จินของสเปน ทางภูมิศาสตร์บิเอเกส ตั้งอยู่ห่างออกไปประมาณ 0 ทางตะวันออกของ แผ่นดินใหญ่ของปวยร์โตริโก วัดด้านยาวได้ประมาณ 0 และด้านกว้าง 0  ย่าน (บาริโอ) ที่มีประชากรมากที่สุดคือเมือง อิซาเบลเซกุนดา (หรือ "อิซาเบลที่สอง) ซึ่งเป็นศูนย์กลางการปกครองที่ตั้งอยู่ทางด้านเหนือของเกาะ ประชากรของเมืองบิเอเกส มีจำนวน 8,249 คนจากการสำรวจสำมะโนประชากร ค.ศ. 2020

**อ้างอิง**
หมวดหมู่:อดีตอาณานิคมของสกอตแลนด์
หมวดหมู่:Coordinates on Wikidata
หมวดหมู่:ปวยร์โตรีโก
ภูมิศาสตร์บรรพกาล

ภูมิศาสตร์บรรพกาล (palaeogeography หรือ paleogeography) คือการศึกษาภูมิศาสตร์เชิงประวัติ โดยทั่วไปคือ ภูมิประเทศทางกายภาพ ภูมิศาสตร์บรรพกาลยังรวมถึงการศึกษาสภาพแวดล้อมของมนุษย์หรือทางวัฒนธรรมด้วย เมื่อมุ่งสนใจเฉพาะที่เกี่ยวกับ ธรณีสัณฐาน บางครั้งก็ใช้คำว่า ธรณีสัณฐานบรรพกาลวิทยา (paleogeomorphology) ศาสตร์ด้านภาวะแม่เหล็กบรรพกาล ชีวภูมิศาสตร์ และประวัติศาสตร์ การแปรสัณฐาน เป็นเครื่องมือหลักของศาสตร์นี้
ภูมิศาสตร์บรรพกาลให้ข้อมูลที่สำคัญต่อความเข้าใจทางวิทยาศาสตร์ในบริบทที่หลากหลาย ตัวอย่างเช่น การวิเคราะห์ทางภูมิศาสตร์บรรพกาลของแอ่งตะกอน มีบทบาทสำคัญในสาขาธรณีวิทยาปิโตรเลียม เนื่องจากสภาพแวดล้อมทางธรณีสัณฐานวิทยาโบราณของพื้นผิวโลก ได้รับการเก็บบันทึกในรูปแบบการลำดับชั้นหิน นักภูมิศาสตร์บรรพกาลศึกษาสภาพแวดล้อมการสะสมของตะกอนที่เกี่ยวข้องกับซากดึกดำบรรพ์เพื่อหาเบาะแสในการพัฒนาเชิงวิวัฒนาการของสายพันธุ์ที่สูญพันธุ์ นอกจากนี้ ภูมิศาสตร์บรรพกาลยังมีความสำคัญต่อความเข้าใจใน ภูมิอากาศบรรพกาลวิทยา เนื่องจากตำแหน่งของทวีปและมหาสมุทรมีอิทธิพลต่อสภาพภูมิอากาศทั่วโลกและระดับภูมิภาค

**อ้างอิง**

**แหล่งข้อมูลอื่น**
 เครื่องมือเชิงโต้ตอบแสดงภาพภูมิศาสตร์บรรพกาลและข้อมูลสืบสร้าง. map.paleoenvironment.eu- Deep Time Maps
หมวดหมู่:ภูมิศาสตร์กายภาพ
หมวดหมู่:ภูมิศาสตร์บรรพกาล
ตะวันออกใกล้โบราณ

ตะวันออกใกล้โบราณ (ancient Near East) เป็นแหล่งกำเนิดอารยธรรมมากมาย ซึ่งได้แก่ เมโสโปเตเมีย อียิปต์ อิหร่าน (หรือเปอร์เซีย) อานาโตเลีย และที่สูงอาร์มีเนีย  ลิแวนต์ และคาบสมุทรอาหรับ ดังนั้นสาขาการศึกษาตะวันออกใกล้โบราณและโบราณคดีตะวันออกใกล้ จึงเป็นหนึ่งในสาขาที่มีความโดดเด่นที่สุดในด้านการวิจัยในอาณาจักรประวัติศาสตร์โบราณ ในประวัติศาสตร์ ตะวันออกใกล้ หมายถึงพื้นที่ที่ครอบคลุมราวกึ่งกลางของเอเชียตะวันตก โดยมุ่งเน้นที่ดินแดนระหว่างกรีซโบราณและอียิปต์ทางตะวันตก และอิหร่านทางตะวันออก ดังนั้นจึงสอดคล้องเป็นอย่างยิ่งกับแนวคิดภูมิรัฐศาสตร์ตะวันออกกลางในปัจจุบัน
ประวัติศาสตร์ของตะวันออกใกล้โบราณ เริ่มต้นขึ้นด้วยการขึ้นสู่อำนาจของซูเมอร์ในสหัสวรรษที่ 4 ก่อนคริสตกาล แม้ว่าวันที่ประวัติศาสตร์สิ้นสุดลงจะเป็นประเด็นที่ถกเถียงกันในหมู่นักวิชาการก็ตาม โดยคำศัพท์ดังกล่าวครอบคลุมถึงพัฒนาการต่าง ๆ ของภูมิภาคในยุคสำริดและยุคเหล็ก และถือกันว่าสิ้นสุดลงด้วยการสถาปนาจักรวรรดิอะคีเมนิด ในศตวรรษที่ 6 ก่อนคริสตกาล การสถาปนาราชอาณาจักรมาเกโดนีอา ในศตวรรษที่ 4 ก่อนคริสตกาล หรือจุดเริ่มต้นของการพิชิตดินแดนโดยมุสลิม ในศตวรรษที่ 7 หลังคริสตกาล

**อ้างอิง**
หมวดหมู่:ลิแวนต์
หมวดหมู่:ตะวันออกใกล้
หมวดหมู่:ตะวันออกใกล้โบราณ
หมวดหมู่:บริษัทเคมีภัณฑ์ที่ก่อตั้งในปี พ.ศ. 2452

หมวดหมู่:บริษัทเคมีภัณฑ์ที่ก่อตั้งแบ่งตามปี
หมวดหมู่:บริษัทผู้ผลิตที่ก่อตั้งในปี พ.ศ. 2452
หมวดหมู่:บริษัทเคมีภัณฑ์ที่ก่อตั้งในคริสต์ศตวรรษที่ 20
ตำบลหนองม่วง (อำเภอหนองม่วง)

หนองม่วง เป็นตำบลในอำเภอหนองม่วง จังหวัดลพบุรี พื้นที่เดิมอยู่ในเขตการปกครองของตำบลชอนสารเดช ทั้งตำบลอยู่ในองค์กรปกครองส่วนท้องถิ่น คือ เทศบาลตำบลหนองม่วง และองค์การบริหารส่วนตำบลหนองม่วง

**ที่ตั้งและอาณาเขต**
ตำบลหนองม่วง มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลบ่อทอง- ทิศตะวันออก ติดต่อกับตำบลยางโทน- ทิศใต้ ติดต่อกับตำบลชอนสารเดช- ทิศตะวันตก ติดต่อกับตำบลชอนม่วง (อำเภอบ้านหมี่) 

**ประวัติ**
หนองม่วง เดิมเป็นหมู่บ้านในเขตตำบลชอนสารเดช ปี พ.ศ. 2516 ได้แยก 5 หมู่บ้านของตำบลชอนสารเดช ได้แก่ หมู่ 6 บ้านหนองขุย, หมู่ 12 บ้านหนองม่วง, หมู่ 13 บ้านหนองสาริกา, หมู่ 14 บ้านสระกระเหรี่ยง และหมู่ 15 บ้านหนองไทร มาตั้งเป็น ตำบลหนองม่วง และได้เปลี่ยนชื่อสุขาภิบาลชอนสารเดช เป็น สุขาภิบาลหนองม่วง เนื่องจากพื้นที่สุขาภิบาลเข้ามาอยู่ในเขตตำบลหนองม่วง
ทางจังหวัดลพบุรีแยกพื้นที่ตำบลหนองม่วง ของอำเภอโคกสำโรง ไปเป็นส่วนหนึ่งของอำเภอที่จัดตั้งขึ้นใหม่ คือ อำเภอหนองม่วง จนถึงปัจจุบัน

**การปกครองส่วนภูมิภาค**

**การปกครองส่วนภูมิภาค**
ตำบลหนองม่วงแบ่งพื้นที่การปกครองออกเป็น 10 หมู่บ้าน ได้แก่- หมู่ที่ 1 บ้านหนองม่วง- หมู่ที่ 2 บ้านหนองสาริกา- หมู่ที่ 3 บ้านหนองขุย- หมู่ที่ 4 บ้านสระกระเหรี่ยง- หมู่ที่ 5 บ้านหนองไทร- หมู่ที่ 6 บ้านหนองแดง- หมู่ที่ 7 บ้านสระกระเหรี่ยง- หมู่ที่ 8 บ้านหนองขุย- หมู่ที่ 9 บ้านบ่อยาง- หมู่ที่ 10 บ้านสวนสวรรค์

**อ้างอิง**
หนองม่วง
หนองม่วง
แม่แบบ:บริษัทอังกฤษที่ก่อตั้งในปี

สหราชอาณาจักร
หมวดหมู่:ก่อตั้งในสหราชอาณาจักรในปี พ.ศ. บริษัท
หมวดหมู่:บริษัทที่ก่อตั้งในปี พ.ศ.  แบ่งตามประเทศ
อัลฮากิม บิอัมริลลาฮ์

อะบู อะลี อัลมันศูร (translit=Abū ʿAlī al-Manṣūr; 13 สิงหาคม ค.ศ. 985 – 13 กุมภาพันธ์ ค.ศ. 1021) รู้จักจากพระปรมาภิไธยว่า อัลฮากิม บิอัมริลลาฮ์ (translit=al-Ḥākim bi-Amr Allāh) เป็นเคาะลีฟะฮ์ฟาฏิมียะฮ์องค์ที่ 6 และอิมามอิสมาอีลียะฮ์คนที่ 16 (996–1021) อัลฮากิมเป็นบุคคลสำคัญในชีอะฮ์อิสมาอีลียะฮ์บางนิกายจำนวนหนึ่ง เช่น นิซารียะฮ์ 15 ล้านคน และมุสตะอ์ลี 1–2 ล้านคน นอกจากนี้ยังรวมดรูซ 2 ล้านคนp=470p=418

ประวัติของอัลฮากิมอาจพิสูจน์ได้ว่าเป็นที่ถกเถียงกัน เนื่องจากมีมุมมองเกี่ยวกับชีวิตและมรดกของพระองค์หลายแบบ พอล วอลเกอร์ (Paul Walker) นักประวัติศาสตร์ เขียนว่า "ท้ายที่สุด ทั้งสองมุมมองที่มีต่อพระองค์ อันได้แก่จอมเผด็จการที่บ้าคลั่งและเผด็จการ (เช่นเดียวกับเผด็จการเยอรมันและโรมัน) ที่มักสังหารผู้คนรอบข้างตามอำเภอใจอย่างไม่มีเหตุผล และผู้ปกครองสูงสุดในอุดมคติผู้ได้รับการแต่งตั้งและคัดเลือกจากพระเจ้า ซึ่งการกระทำทุกอย่างของพระองค์นั้นยุติธรรมและชอบธรรม จะยังคงเกิดขึ้นต่อไป โดยมุมมองหนึ่งอยู่ในกลุ่มศัตรูและผู้ที่ก่อกบฏต่อพระองค์ และอีกมุมมองหนึ่งอยู่ในใจของผู้ศรัทธาที่แท้จริง ซึ่งแม้ว่าบางครั้งอาจจะสับสนกับเหตุการณ์ที่เกิดขึ้น แต่ก็ยังคงภักดีต่อพระองค์อย่างแรงกล้าจนถึงที่สุด" การประเมินผลจากรายงานที่มีข้อถกเถียงกันมากขึ้นเกี่ยวกับพระชนม์ชีพและการปกครองของอัลฮากิมทำให้พระองค์ได้รับพระนามลำลองหลายแบบ เช่น "แนโรแห่งอียิปต์" และ "เคาะลีฟะฮ์บ้า"


**อ้างอิง**


**ข้อมูล**
  isbn = 978-2-35159130-7-  url = https://books.google.com/books?id=BqCdfhW3nVwC - edition=First- edition=Second-  s2cid = 162310414 


**แหล่งข้อมูลอื่น**
  al-Hakim-  Institute of Ismaili Studies: date=19 October 2018  al-Hakim bi-Amr Allah.-  al-Hakim bi Amr Allah


หมวดหมู่:ผู้นำศาสนาดรูซ
หมวดหมู่:ดรูซกับอิสลาม
หมวดหมู่:บุคคลราชวงศ์ฟาฏิมียะฮ์ในสงครามอาหรับ–ไบแซนไทน์
หมวดหมู่:ผู้ก่อตั้งศาสนา
หมวดหมู่:พระราชโอรสฝนเคาะลีฟะฮ์ฟาฏิมียะฮ์
หมวดหมู่:บริษัทที่ก่อตั้งในปี พ.ศ. 2442 แบ่งตามประเทศ

2442
หมวดหมู่:บริษัทที่ก่อตั้งในปี พ.ศ. 2442
หมวดหมู่:ก่อตั้งในปี พ.ศ. 2442 แบ่งตามประเทศ
พิซซากะบาบ

พิซซากะบาบ (kebabpizza) เป็นพิซซาแบบสวีเดนที่โรยด้วยเนื้อกะบาบและส่วนผสมอื่น ๆ เครื่องโรยหน้ามักแตกต่างกันไปในแต่ละร้านอาหาร พิซซากะบาบเป็นอาหารที่ผสมระหว่างอาหารอิตาลีกับตะวันออกกลาง ผลิตโดยผู้อพยพจากตะวันออกกลางในคริสต์ทศวรรษ 1980 นับตั้งแต่นั้นมา พิซซากะบาบได้รับความนิยมมากขึ้นเรื่อย ๆ และปัจจุบันกลายเป็นหนึ่งในพิซซาที่ได้รับความนิยมมากที่สุดในสวีเดน และเป็นหนึ่งในรายการอาหารจานด่วนที่ได้รับความนิยมมากที่สุดโดยภาพรวมอีกด้วย เนื่องจากความนิยมของอาหารจานนี้จึงทำให้กลายเป็นอาหารที่มีความโดดเด่นทางวัฒนธรรมในสวีเดนและทั่วสแกนดิเนเวีย บางครั้งถูกกล่าวถึงในวัฒนธรรมร่วมสมัยและการเมือง


**ต้นกำเนิดและประวัติ**
พิซซากะบาบได้รับการคิดค้นในประเทศสวีเดน และผสมระหว่างอาหารอิตาลีกับอาหารตะวันออกกลาง ร้านพิซซาแห่งแรกในสวีเดนเปิดตัวที่เว็สเตอรวส ใน ค.ศ. 1947 หลังแรงงานต่างด้าวจากอิตาลีเข้ามายังตัวเมือง 300 คน จากนั้นมีร้านพิซซาเปิดบริการมากขึ้นในคริสต์ทศวรรษ 1960 และพิซซาจึงกลายเป็นอาหารจานด่วนที่พบได้ทั่วไปในประเทศสวีเดน หลังคลื่นผู้อพยพชาวอิตาลีลูกแรกเข้ามายังสวีเดน มีชาวอิตาลีเพียงไม่กี่คนที่ย้ายมายังประเทศพร้อมกับความทะเยอทะยานที่จะทำพิซซา ปัจจุบันร้านพิซซาในสวีเดนส่วนใหญ่บริหารโดยผู้อพยพจากตะวันออกกลางและบอลข่านที่ไม่สามารถหางานในสาขาที่ตนได้รับการศึกษาในประเทศบ้านเกิดได้ จึงหันมาทำพิซซาเป็นธุรกิจแรก ในคริสต์ทศวรรษ 1980 ร้านอาหารกะบาบและฟาลาเฟลเริ่มผุดขึ้นทั่วสวีเดน และในเมืองเล็ก ๆ หลายแห่ง ร้านอาหารมักเสิร์ฟทั้งพิซซาและกะบาบ พิซซากะบาบถือกำเนิดขึ้นในช่วงเวลานั้น แม้ว่าไม่มีใครทราบผู้สร้างต้นแบบและเวลาที่แน่นอนก็ตาม

Schysst käk บริษัทอาหารสวีเดนรายงานว่า พิซซากะบาบสืบต้นกำเนิดได้ถึง ค.ศ. 1982 ไม่มีร้านพิซซาใดในสวีเดนอ้างสิทธิ์ว่าเป็นจุดกำเนิดพิซซากะบาบ ต่างจากอาหารที่มีอิทธิพลอื่น ๆ หลายจาน บันทึกแรกสุดเกี่ยวกับพิซซากะบาบเท่าที่ปรากฏในชุดสะสมรายการของพิพิธภัณฑสถานแห่งชาติสวีเดนมีอายุถึง ค.ศ. 1986 และมาจากร้าน Pizza Dali ที่ Höglandstorget ในพื้นที่ Bromma Pizza Dali เรียกพิซซานี้ว่า "ชิชเคบัพ-พิซซา" และรวมมะเขือเทศ ชีส หัวหอม พริกหยวก และเนื้อสันใน บันทึกสูตรรองลงมามีอายุถึง ค.ศ. 1988 ที่ Pizzeria Amigo ในเมือง Eksjö โดยพิซซานี้โรยด้วยชีส มะเขือเทศ เนื้อกะบาบ หัวหอม เห็ดแชมพีนยอง friggitelli และซอสเบอาร์แนซ


**รูปแบบ**


**ดูเพิ่ม**
- รายการรูปแบบพิซซาตามประเทศ- พิซซากรีก- เครื่องโรยหน้าพิซซา

**อ้างอิง ==
ผ้าใบ

ไฟล์:MetroBrussel_Erasmus.jpg|thumb| หลังคาผ้าใบที่สถานี Erasmus ของรถไฟใต้ดินบรัสเซลส์
ผ้าใบ (canvas) เป็นผ้าทอลายขัดที่มีความทนทานเป็นพิเศษ ใช้สำหรับทำใบเรือ เต็นท์ เต็นท์ผ้าใบ กระเป๋าสะพายหลัง ที่อยู่อาศัย ใช้รองภาพวาดสีน้ำมัน และสำหรับสิ่งของอื่น ๆ ที่ต้องมีการความแข็งแรงทนทาน รวมถึงใช้ทำสิ่งของแฟชั่น เช่น กระเป๋าถือ กล่องอุปกรณ์อิเล็กทรอนิกส์ และรองเท้า นิยมนำมาใช้โดยศิลปินเป็นพื้นผิวสำหรับวาดภาพ โดยทั่วไปจะขึงไว้บนกรอบไม้
ผ้าใบสมัยใหม่ส่วนใหญ่มักทำจากผ้าฝ้าย หรือ ผ้าลินิน หรือบางครั้งก็เป็นพอลิไวนิลคลอไรด์ (PVC) แม้ว่าในอดีตจะทำจากป่าน ก็ตาม แตกต่างจากผ้าฝ้ายเนื้อหนาชนิดอื่น เช่น ผ้าเดนิม ตรงที่เป็นผ้าใบเป็นทอลายขัด ส่วนเดนิมเป็นแบบทอลายสอง
หมวดหมู่:วัฒนธรรมทางทะเล
หมวดหมู่:อุปกรณ์และวัสดุสำหรับเขียนงานจิตรกรรม
หมวดหมู่:ผ้าทอ
ใบเรือ

ใบเรือของวินด์เซิร์ฟ
ใบเรือ เป็นโครงสร้างแบบดึง ซึ่งทำมาจากผ้าหรือวัสดุผืนใยสังเคราะห์อื่น ๆ ที่ใช้พลังงานลมในการขับเคลื่อนใบเรือ เช่น เรือใบ เรือวินด์เซิร์ฟ เรือน้ำแข็ง และแม้แต่ยานพาหนะทางบกที่ขับเคลื่อนด้วยใบเรือ ใบเรืออาจทำจากวัสดุหลายชนิดผสมกัน เช่น ผ้าใบหรือผ้าพอลิเอสเตอร์ แผ่นผืนใยสังเคราะห์เคลือบ หรือเส้นใยที่เชื่อมติดกัน โดยปกติใบเรือจะมีรูปร่างสามหรือสี่ด้าน
หมวดหมู่:สิ่งประดิษฐ์ของจีน
วินด์เซิร์ฟ

ไฟล์:Hood_river_windsurfers_20060701_0759.jpeg|right|thumb| การเล่นวินด์เซิร์ฟบนแม่น้ำโคลัมเบีย รัฐออริกอน
กีฬาวินด์เซิร์ฟ (windsurfing) เป็นกีฬาทางน้ำที่ใช้ลม เป็นการผสมผสานระหว่างกีฬาเรือใบและการโต้คลื่น กีฬานี้เกิดขึ้นในช่วงปลายคริสต์ทศวรรษ 1960 จากวัฒนธรรมการบินและอวกาศและการเล่นเซิร์ฟของชาวแคลิฟอร์เนีย วินด์เซิร์ฟได้รับความนิยมอย่างกว้างขวางในยุโรปและอเมริกาเหนือในช่วงปลายคริสต์ทศวรรษ 1970 และได้รับความนิยมทั่วโลกอย่างมากในช่วงคริสต์ทศวรรษ 1980 วินด์เซิร์ฟได้รับการบรรจุในกีฬาโอลิมปิกใน ค.ศ. 1984
วินด์เซิร์ฟเป็นกีฬาเพื่อการพักผ่อนหย่อนใจที่เหมาะสำหรับครอบครัว โดยได้รับความนิยมมากที่สุดในบริเวณน้ำนิ่ง ซึ่งต้องคำนึงถึงความปลอดภัยและการเข้าถึงสำหรับผู้เริ่มต้นและผู้เล่นระดับกลาง เทคนิคและอุปกรณ์มีการพัฒนาขึ้นในช่วงหลายปีที่ผ่านมา

**อ้างอิง**
หมวดหมู่:โต้คลื่น
หมวดหมู่:สิ่งประดิษฐ์ของสหรัฐ
ความสับสนทางจิตใจ

ในทางการแพทย์ความสับสนทางจิตใจ (confusion) หมายถึงคุณลักษณะหรือสภาวะของการงุนงงหรือความไม่ชัดเจน  คำว่า "ความสับสนทางจิตใจทางจิตอย่างเฉียบพลัน" (acute mental confusion)  มักถูกใช้แทนกันกับคำว่า อาการเพ้อ ใน บัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง และสิ่งพิมพ์ หัวข้อเนื้อหาทางการแพทย์ เพื่ออธิบายถึง พยาธิสภาพ โดยคำเหล่านี้หมายถึงการสูญเสีย การรับรู้สถานการณ์ หรือความสามารถในการวางตนในโลกได้อย่างถูกต้องตามเวลา สถานที่ และอัตลักษณ์ส่วนบุคคล ความสับสนทางจิตใจทางจิตบางครั้งอาจมาพร้อมกับ สติ ที่ผิดปกติ (การสูญเสียความคิดเชิงเส้น) และการสูญเสีย ความทรงจำ (ความไม่สามารถในการจดจำเหตุการณ์ในอดีตได้อย่างถูกต้องหรือเรียนรู้ข้อมูลใหม่ได้) 

**นิรุกติศาสตร์**
คำว่า confusion มีรากศัพท์มาจากคำในภาษาละตินว่า confundo ซึ่งหมายถึง "ทำให้สับสน, ผสม, ผสาน, หลอมรวม, ทำให้ยุ่งเหยิง, หรือทำให้เกิดความวุ่นวาย"

**สาเหตุ**
ความสับสนทางจิตใจอาจเกิดจากผลข้างเคียงของยา หรือความผิดปกติของสมองที่เกิดขึ้นอย่างกะทันหัน ความสับสนทางจิตใจเฉียบพลันมักเรียกว่า อาการเพ้อ (หรือ "ภาวะสับสนเฉียบพลัน")  อย่างไรก็ตาม อาการเพ้อ มักครอบคลุมถึงความผิดปกติอื่น ๆ ที่กว้างกว่าความสับสนทางจิตใจทั่วไป เช่น การไม่สามารถให้ความสนใจ การบกพร่องในความตระหนักรู้ และการสูญเสียการรับรู้เวลาและสถานที่ ความสับสนทางจิตใจทางจิตอาจเป็นผลมาจากโรคสมองเรื้อรัง เช่น ภาวะสมองเสื่อม ด้วย
อื่น ๆ- ภาวะเครียดเฉียบพลัน- โรคพิษสุราเรื้อรัง- โลหิตจาง- พิษจากแอนติโคลิเนอร์จิก- ความวิตกกังวล- สมองถูกทำลาย- เนื้องอกในสมอง- การถูกกระแทกที่ศีรษะ- ภาวะขาดน้ำ- สมองเสื่อมจากโรคเรื้อรัง- ชักจากโรคลมชัก- ภาวะซึมเศร้า- อ่อนเพลีย- ไข้- การบาดเจ็บที่สมอง- โรคลมแดด- น้ำตาลในเลือดต่ำ- ภาวะอุณหภูมิร่างกายต่ำผิดปกติ- ภาวะพร่องไทรอยด์- อาการเจ็ทแลก- ไตวาย- การติดเชื้อที่ไต- กรดแลกติก- ไข้ลัสซา- ภาวะสมองเสื่อมจากลิววี บอดี- ลิสทีเรีย- โรคไลม์- เยื่อหุ้มสมองอักเสบ- ภาวะซึมเศร้าหลังคลอด & โรคจิตหลังคลอด- โรคจิต- กลุ่มอาการเรย์- ไข้รากสาดใหญ่ภูเขาร็อกกี (RMSF)- โรคจิตเภท- กลุ่มอาการอาคารป่วย- ภาวะหยุดหายใจขณะหลับ- โรคหลอดเลือดสมอง- ไข้เหลือง- โรคติดต่อทางเพศสัมพันธ์- การติดเชื้อจากเชื้อ - พิษ- กลุ่มอาการช็อกพิษ- โรคหลอดเลือดสมองชั่วคราว (TIA, อาการมินิสโตรก)- ขาดวิตามินบีสิบสอง- พอร์ไฟเรียเฉียบพลัน
ไวรัสเวสต์ไนล์

**การวินิจฉัยแยกโรค**
สาเหตุที่พบบ่อยที่สุดของภาวะสับสนเฉียบพลันที่เกิดจากยา ได้แก่ ยา โดปามิเนอร์จิก (ใช้รักษา โรคพาร์กินสัน), ยาขับปัสสาวะ, ยาต้านเศร้ากลุ่ม ไตรไซคลิก, เตตราไซคลิก และ เบนโซไดอะซีพีน หรือ แอลกอฮอล์ ผู้สูงอายุ โดยเฉพาะผู้ที่มีภาวะสมองเสื่อมมาก่อน มีความเสี่ยงสูงที่สุดในการเกิดภาวะสับสนเฉียบพลันจากยา งานวิจัยใหม่ยังพบความเชื่อมโยงระหว่าง การขาดวิตามินดี กับ การเสื่อมสมรรถภาพทางสติปัญญา (ซึ่งรวมถึง "สมองหมอก") 

**อ้างอิง**

**ดูเพิ่ม**
 ความบิดเบือนทางความคิด

**แหล่งข้อมูลอื่น**
  National Library of Medicine - National Institutes of Health
หมวดหมู่:ความขัดแย้งทางปัญญา
หมวดหมู่:อารมณ์
หมวดหมู่:ประสาทวิทยา
หมวดหมู่:อาการและสัญญาณของความผิดปกติทางจิต
หมวดหมู่:ความล้มเหลว
หมวดหมู่:สภาวะทางจิต
หมวดหมู่:ประสาทวิทยาศาสตร์ทางปัญญา
หมวดหมู่:ข้อผิดพลาด
หมวดหมู่:ความวิตกกังวล
ฟุตบอลชิงแชมป์แห่งชาติอาเซียน 2024 กลุ่มเอ

กลุ่มเอ ของ ฟุตบอลชิงแชมป์แห่งชาติอาเซียน 2024 เป็นหนึ่งในสองกลุ่มที่เป็นชาติที่เข้าร่วมใน ฟุตบอลชิงแชมป์แห่งชาติอาเซียน 2024. กลุ่มนี้ประกอบไปด้วย ไทย, มาเลเซีย, สิงคโปร์, กัมพูชา, และ ติมอร์-เลสเต. แต่ละนัดจัดขึ้นตั้งแต่วันที่ 8 ธันวาคม ถึง 20 ธันวาคม พ.ศ. 2567.
สองทีมที่ดีที่สุดในกลุ่มนี้จะได้ผ่านเข้าสู่ รอบรองชนะเลิศ.

**ทีม**
หมายเหตุ

**ตารางคะแนน**

**แมตช์**

**กัมพูชา พบ มาเลเซีย**

**ติมอร์-เลสเต พบ ไทย**
----

**สิงคโปร์ พบ กัมพูชา**

**มาเลเซีย พบ ติมอร์-เลสเต**
----

**ติมอร์-เลสเต พบ สิงคโปร์**

**ไทย พบ มาเลเซีย**
----

**กัมพูชา พบ ติมอร์-เลสเต**

**สิงคโปร์ พบ ไทย**
----

**ไทย พบ กัมพูชา**

**มาเลเซีย พบ สิงคโปร์**

**อ้างอิง**
กลุ่มเอ
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในกัวลาลัมเปอร์
หมวดหมู่:การแข่งขันกีฬาในพนมเปญ
หมวดหมู่:การแข่งขันกีฬาในประเทศสิงคโปร์
หมวดหมู่:การแข่งขันกีฬาในฮานอย
Aspergillaceae

Aspergillaceae เป็นวงศ์หนึ่งของเห็ดรา ในอันดับ Eurotiales ซึ่งโดยทั่วไปอยู่เรียกว่า ราสีน้ำเงินเขียว (blue and green molds) โดยวงศ์นี้ประกอบด้วยสกุลที่เป็นที่รู้จักและพบเห็นได้บ่อย เช่น Aspergillus และ Penicillium รวมถึงสกุลเชื้อราที่รู้จักน้อยกว่าอื่น ๆ นอกจากนี้ รวมถึงเชื้อรากลุ่มแอสโคไมโคตาขนาดใหญ่ เช่น Penicilliopsis ด้วย

**อนุกรมวิธาน**
วงศ์นี้ได้รับการกำหนดขอบเขต ในปี ค.ศ. 1824 โดยนักพฤกษศาสตร์ชาวเยอรมัน โยฮัน ไฮน์ริช ฟรีดริช ลิงก์

**เชิงอรรถและรายการอ้างอิง**
from=Q33373960
หมวดหมู่:เชื้อรา
แม่แบบ:ตารางคะแนนฟุตบอลชิงแชมป์แห่งชาติอาเซียน 2024

หมวดหมู่:ฟุตบอลชิงแชมป์แห่งชาติอาเซียน 2024
หมวดหมู่:Asia association football standings templates
โรงพยาบาลสิรินธร

โรงพยาบาลสิรินธร คือโรงพยาบาลที่ได้รับพระราชทานพระบรมราชานุญาตให้อัญเชิญพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มาตั้งเป็นชื่อโรงพยาบาล อาจหมายถึง- โรงพยาบาลสิรินธร (กรุงเทพมหานคร)- โรงพยาบาลสิรินธร (จังหวัดขอนแก่น)- โรงพยาบาลสิรินธร (จังหวัดอุบลราชธานี)
หมวดหมู่:หน้าแก้ความกำกวมชื่อสถานที่
เสกสรรค์ ราตรี

เสกสรรค์ ราตรี (Seksan Ratree, เกิด 14 มีนาคม พ.ศ. 2546) เป็นนักฟุตบอลอาชีพชาวไทยปัจจุบันเล่นในตำแหน่งกองกลางให้กับสโมสรบุรีรัมย์ ยูไนเต็ดในไทยลีก และทีมชาติไทย

**ระดับสโมสร**
เสกสรรค์เริ่มต้นอาชีพนักฟุตบอลกับอะคาเดมีของบุรีรัมย์ ยูไนเต็ดก่อนที่จะถูกจับตามองโดยอะคาเดมีของเลสเตอร์ซิตีในปี 2562 เขากลับมาที่บุรีรัมย์ ยูไนเต็ดในเดือนกรกฎาคม 2563 โดยเล่นให้กับทีม ยู–18 ก่อนที่จะได้รับการเลื่อนขึ้นมาเล่นให้กับทีม ยู–23
ในปี 2565 เสกสรรค์เลื่อนขึ้นสู่ทีมชุดใหญ่โดยลงประเดิมสนามอย่างเป็นทางการครั้งแรกในการแข่งขันเอฟเอคัพ รอบก่อนรองชนะเลิศ ฤดูกาล 2022–23 ที่พบกับแพร่ ยูไนเต็ด ในวันที่ 1 มีนาคม 2566 โดยลงมาเป็นตัวสำรอง เมื่อวันที่ 20 กันยายน 2566 เสกสรรค์ประเดิมสนามในเอเอฟซีแชมเปียนส์ลีกในนัดที่เอาชนะสโมสร Zhejiang Professional ของจีน 4–1

**ระดับทีมชาติ**
ในเดือนพฤศจิกายน 2567 เสกสรรค์ได้รับการเรียกตัวติดทีมชาติไทยในเกมกระชับมิตรกับเลบานอนและลาว เขาประเดิมสนามในนัดที่พบกับเลบานอนเมื่อวันที่ 14 พฤศจิกายน ซึ่งเขายิงประตูแรกในนามทีมชาติในนัดที่พบกับทีมชาติลาวเมื่อวันที่ 17 พฤศจิกายน ในช่วงปลายเดือนพฤศจิกายน เขาได้รับการเรียกตัวติดทีมชาติไทยในการแข่งขันชิงแชมป์อาเซียน 2024
ประตูในนามทีมชาติ

**เกียรติประวัติ**

**สโมสร**
บุรีรัมย์ ยูไนเต็ด- ไทยลีก : 2565–66, 2566–67, 2567–68- ลีกคัพ : 2565–66- เอฟเอคัพ : 2565–66- ฟุตบอลชิงแชมป์สโมสรอาเซียน : 2567–68- ไทยแลนด์แชมเปียนส์คัพ รองแชมป์: 2566

**ทีมชาติ**
 ทีมชาติไทยรุ่นอายุไม่เกิน 23 ปี- ชิงแชมป์อาเซียน รุ่นอายุไม่เกิน 23 ปี : 2022 : รองแชมป์

**อ้างอิง**
หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลจากจังหวัดราชบุรี
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:กองกลางฟุตบอลชาย
หมวดหมู่:ผู้เล่นในไทยลีก
ฟุตบอลชิงแชมป์แห่งชาติอาเซียน 2024 กลุ่มบี

กลุ่มบี ของ ฟุตบอลชิงแชมป์แห่งชาติอาเซียน 2024 เป็นหนึ่งในสองกลุ่มที่เป็นชาติที่เข้าร่วมใน ฟุตบอลชิงแชมป์แห่งชาติอาเซียน 2024. กลุ่มนี้ประกอบไปด้วย เวียดนาม, อินโดนีเซีย, ฟิลิปปินส์, พม่า, และ ลาว. แต่ละนัดจัดขึ้นตั้งแต่วันที่ 9 ธันวาคม ถึง 21 ธันวาคม พ.ศ. 2567.
สองทีมที่ดีที่สุดในกลุ่มนี้จะได้ผ่านเข้าสู่ รอบรองชนะเลิศ.

**ทีม**

**ตารางคะแนน**

**แมตช์**

**พม่า พบ อินโดนีเซีย**

**ลาว พบ เวียดนาม**
----

**ฟิลิปปินส์ พบ พม่า**

**อินโดนีเซีย พบ ลาว**
----

**ลาว พบ ฟิลิปปินส์**

**เวียดนาม พบ อินโดนีเซีย**
----

**พม่า พบ ลาว**

**ฟิลิปปินส์ พบ เวียดนาม**
----

**เวียดนาม พบ พม่า**

**อินโดนีเซีย พบ ฟิลิปปินส์**

**อ้างอิง**
กลุ่มบี
หมวดหมู่:การแข่งขันกีฬาในมะนิลา
หมวดหมู่:การแข่งขันกีฬาในเวียงจันทน์
หมวดหมู่:การแข่งขันกีฬาในย่างกุ้ง
เกล็นน์ วิกตอร์ ซูตันโต

เกล็นน์ วิกตอร์ ซูตันโต (Glenn Victor Sutanto; 7 พฤศจิกายน ค.ศ. 1989 —) เป็นนักว่ายน้ำและนายแบบชาวอินโดนีเซีย เขาได้รับรางวัลสองเหรียญทองในการแข่งขันรายการกรรเชียง 100 เมตร และผลัดผสม 4x100 เมตร ร่วมกับ ริชาร์ด ซัม เบรา, เฮอร์รี ยูดียันโต และอันดี วีโบโว จากการแข่งขันกีฬาซีเกมส์ 2009 
เกล็นน์เข้าร่วมการแข่งขันโอลิมปิกฤดูร้อน 2016 ที่รีโอเดจาเนโร เขาจบอันดับที่ 35 ในการแข่งขันรายการผีเสื้อ 100 เมตรด้วยเวลา 54.25 วินาที
ในวันที่ 31 สิงหาคม ค.ศ. 2024 เกลนน์ได้รับรางวัลชนะเลิศเดอะนิวแอล-เมนออฟเดอะเยียร์ 2024 และได้เป็นตัวแทนของประเทศอินโดนีเซียเข้าร่วมการประกวดมิสเตอร์อินเตอร์เนชันแนล 2024

**ชีวิตส่วนตัว**
เมื่อวันที่ 21 กันยายน ค.ศ. 2017 เกล็นน์ได้แต่งงานกับอะเดลีนา มาฮ์มูโตวา แฟนสาวชาวรัสเซีย ซึ่งเขาพบเธอผ่านโซเชียลมีเดีย ทั้งคู่มีบุตรด้วยกันเมื่อวันที่ 7 กรกฎาคม ค.ศ. 2019 ชื่อ กาเบรียลลา ออโรรา ซูตันโต

**การประกวด**

**เดอะนิวแอล-เมนออฟเดอะเยียร์ 2024**
เกล็นน์เป็นตัวแทนของจังหวัดชวาตะวันตก 2 ในการประกวดเดอะนิวแอล-เมนออฟเดอะเยียร์ 2024 และในรอบตัดสินเมื่อวันที่ 31 สิงหาคม ค.ศ. 2024 ที่ซาร์บีนี ฮอลล์, จาการ์ตา เกล็นน์ได้รับรางวัลชนะเลิศเดอะนิวแอล-เมนออฟเดอะเยียร์ 2024 นอกจากนี้เขายังได้รับการเสนอชื่อเข้าชิงรางวัลพิเศษ ได้แก่ 3 คนสุดท้าย เดอะเบสต์เฮลต์ครีเอเตอร์ออนติ๊กต็อก (The Best Health Creator on TikTok) และ 3 คนสุดท้าย เดอะเบสต์ฟิสิคัลอร์ฟอร์เมนซ์ (The Best Physical Performance)

**มิสเตอร์อินเตอร์เนชันแนล 2024**
เกล็นน์ได้รับการแต่งตั้งให้เป็นตัวแทนประเทศอินโดนีเซียในการประกวดมิสเตอร์อินเตอร์เนชันแนล 2024 ซึ่งจัดขึ้นในวันที่ 14 ธันวาคม ค.ศ. 2024 ที่ประเทศไทย

**อ้างอิง**

**แหล่งข้อมูลอื่น**
หมวดหมู่:ชาวอินโดนีเซียเชื้อสายจีน
หมวดหมู่:บุคคลจากบันดุง
หมวดหมู่:นักว่ายน้ำในโอลิมปิกฤดูร้อน 2016